**JINA: …………………………………….……………NAMBARI YA USAJILI ………..…...DARASA…………**

**KISWAHILI KIDATO CHA PILI**

**MJARABU WA KUFUNGA MUHULA**

**MUHULA WA PILI - 2017.**

**Agizo: *Jibu maswali yote katika kila sehemu.***

**1. UFAHAMU: (ALAMA 20).**

* ***Soma taarifa ifuatayo kisha ujibu maswali yanayofuatia.***

 Mwanadamu, ingawa kawaida huumbwa akiwa na afya bora, wakati mwingine haiwi hivyo. Huenda akakumbwa na magonjwa aina aina, mengine madogo madogo na mengine makubwa. Magonjwa yale madogo madogo hayampi mtu wasiwasi mwingi bali akijua kuwa ana magonjwa ya kumfisha hupotelewa na raha kabisa, hushikwa na simanzi, hata anaweza akafa kabla ya siku zake kutimia.

 Magonjwa madogo madogo (mepesi) ni kama mafua na kuumwa na kichwa, ilhali magonjwa makubwa ni kama ukimwi, kipindupindu na kifua kikuu.

 Mtu akishikwa na maradhi hupotelewa na hamu ya chakula. Wengine wakikiona tu huona kichefuchefu na kutapika. Maradhi husononesha na kumfanya mtu akonde mithili ya ng’onda. Wagonjwa wengine hushikwa na woga hasa wakijua kuwa watakata kamba; wengine kati ya hawa huponda mali yote waliyonayo kabla ya kuishiwa na nguvu kabisa. Wale ambao hupata nafuu humshukuru Mungu kwa kuwanusuru katika janga hilo kwani labda waliponea tundu la sindano.

 Kila auguaye hushauriwa kwenda hospitali lakini kuna wengine ambao hata wakishauriwa kufanya hivyo hukataa katakata na mwisho hujihasiri. Watu wengi wakiwa na maradhi hatari kama ukimwi, tauni, ukoma na kipindupindu hukimbiwa na marafiki. Marafiki hao huwa hawataki kuambukizwa. Baadhi ya wagonjwa hawa wakitengwa namna hiyo hutamani kujitia kitanzi.

 Uchafu ni njia mojawapo kubwa inayowapatia watu magonjwa kama kichocho, kuhara damu, kipindupindu na hata waweze kupata minyoo inayoweza kuwasumbua na kuleta safura. Inapasa kula chakula safi na kuwa nadhifu ili kujepusha na shida kama hizo.

 Magonjwa mengine hupatikana wakati mtu anapong’atwa na wadudu kama vile mbung’o ambao husababisha ugonjwa wa malale. Malaria husababishwa na mbu. Hata kuna aina fulani ya mbu wasababishao ugonjwa wa matende.

 Magonjwa kama surua, kifaduro na ugonjwa wa kupooza huwapata watoto na kuwaacha na matatizo chungu nzima, hasa wakikosa matibabu mapema. Kwa mfano, wakipooza miguu wanaweza kuwa viwete.

 Magonjwa kama utapia mlo, kisunzi, ukosefu wa damu, upele, kuparara au kubambuka ngozi mwilini husababisha ukosefu wa chakula bora.

 Maradhi husababisha uzoroteshaji wa maendeleo. Mgonjwa hawezi kuzalisha mali kwa kuwa atakuwa hana nguvu ya kufanyia kazi. Isitoshe, watu wengine watakuwa wakimshughulikia na kazi zao hazitafanyika. Mara nyingi fedha nyingi hutumika kwa kumtibu mgonjwa huyo.

 Juhudi zinafanywa juu chini ili kuangamiza magonjwa yanayomaliza watu. Madawa chungu nzima yamegunduliwa na hospitali na zahanati zimejengwa kila sehemu ili wagonjwa kila sehemu watibiwe. Hata hivyo, juhudi hizi hazitoshi.

 Walimwengu wataweza kujitapa kuwa wana maendeleo kama watafaulu kuyavumbua madawa yote ya kukomesha magonjwa yote yanayowashumbua. Wanatakiwa wasikate tamaa kwani huenda siku moja watafanikiwa. Yapasa waelewe kuwa palipo na nia hapakosi njia.

**MASWALI.**

1. (a) Mwandishi wa makala haya ameyagawa magonjwa katika makundi. Yataje. (alama 1)

 (b) Toa mifano miwili miwili kwa kila kundi. (alama 4)

2. Taja madhara mawili mawili ya magonjwa:-

1. Kwa mtu binafsi. (alama 2)
2. Kiuchumi (alama 2)

3. Taja asili nne ya maradhi kulingana na kifungu. (alama 4)

4. Taja harakati zozote mbili zinazotumiwa kuyakomesha maradhi. (alama 2)

5. Andika vinyume vya maneno haya kama yalivyotumika katika taarifa. (alama 5)

1. Uchafu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Baada: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Kuumbwa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Maliza: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Mepesi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. SARUFI NA MATUMIZI YA LUGHA:- ALAMA 40).**

1. Kanusha sentensi zifuatazo. (alama 4)

1. Matawi ya mti ambayo yamekauka yanakatwa.
2. Kamene aliwapa watoto chakula kasha akaenda densi.

2. Taja vielezi vinavyopatikana katika sentensi hizi, kisha eleza ni vielezi vya aina gani.

 (alama 4)

1. Aliamka alfajiri.
2. Mtu huyu ni hodari sana.

3. Tunga sentensi kuonyesha matumizi ya vivumishi vifuatavyo. (alama 4)

1. enye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. enyewe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. ote: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. o-ote: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Tunga sentensi ukitumia vihusishi vinavyorejelewa. (alama 4)

1. mahali:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. wakati:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. kiwango:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. –a unganifu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Andika udogo na ukubwa wa maneno yafuatayo. (alama 4)

1. Kiti
2. Njia

6. Onyesha viambishi awali na tamati katika kitenzi: alimchezea. (alama 4)

7. Tumia viunganishi vifuatavyo katika sentensi. (alama 4)

1. Maadamu
2. Seuze
3. Ilhali
4. Wala

8. Andika kwa umoja. (alama 4)

 Tumewaondoleeni matatizo yenu ambayo yenu ambayo yamewasumbua kwa muda mrefu.

9. Andika sentensi hizi upya ukitumia kirejeleo cha ngeli kifaacho kwa mfano:- (alama 4)

 Alisoma vitabu – Alivisoma vitabu.

1. Nyumbu alishinda farasi kukimbia.
2. Hamisi amekata nyasi vizuri.
3. Jiwe lile liliangukia matunda.
4. Anajenga nyumba nzuri.

10. Onyesha kielezi, kivumishi, kitenzi na nomino katika sentensi. (alama 4)

 Watu wane walipeperushwa juu kwa juu na upepo mkali.

**3. ISIMU JAMII:- (ALAMA 10).**

1. Taja na ueleze sababu zilizochangia lugha ya Kiswahili kuenea zaidi nchini Kenya baada ya uhuru. (alama 10)